'n Mens kan nie in woorde die onvergeetlike ervaring beskryf nie. Ja, 'n mens kan op 'n boot vaart gaan en mooi dinge sien, maar dit was nie 'n boot toer nie!! Dit was meer as dit – dit was 'n ervaring van eenheid, vriendskap, geselligheid en liefde. Dit was vir 'n paar weke 'n ervaring van hemel op aarde!
Baie dankie vir 'n besondere vakansie. Ek is jammer dat ek Christine van Wyk-toere nie lankal reeds ontdek en ondervind het nie en sal in die toekoms graag weer saam met u gaan.
Ek was al op heelwat toere en nog nooit het ek julle gelyke teëgekom nie. Die organisasie en reëlings was uit die boonste rakke. Baie dankie vir die vriendelike diens gelewer.
Ons het net komplimente vir die toer wat ons meegemaak het. Dit was 'n wonderlike ondervinding om die skepping van God op so 'n ontspanne en tydsame wyse met ons oë en ore te ondervind. Baie dankie! Die vooraf beplanning, voorbereiding en reëlings het soos 'n glad geoliede masjien geloop.
Weer eens my opregte dank vir 'n baie aangename toer wat deurgaans baie goed georganiseer was. Julle het die wonderlike vermoë om deurgaans aandag aan almal te gee en niks is vir julle ooit te veel moeite of neem te veel tyd in beslag nie. DANKIE!
Net om dankie te sê vir die wonderlike toer wat ons kon meemaak. Dit was werklik ongelooflik – die wonderlike weer met die pragtige natuurskoon. Wat ons veral waardeer het, was die moeite wat die toerleiers gedoen het om almal se behoeftes te akkommodeer, daardie ekstra wat ons nie by vorige toere ondervind het nie.
Dit was 'n wonderlike, onvergeetlike vakansie. Ek kan eintlik nie in woorde beskryf wat dit vir my beteken het nie. Baie dankie vir julle harde werk, julle warmte en omgee.
Baie dankie vir 'n wonderlike toer. Dankie vir 'n puik georganiseerde toer wat van die hoogste kwaliteit ter wêreld is. Dit was 'n onvergeetlike besoek aan Switserland. Die Eiger, Mönch en Jungfrau, ook Schilthorn, is prentjiemooi. Ek sal dit nooit vergeet nie!
Hierdie weeldetoer van die hoogste gehalte moet sekerlik een van die toptoere ter wêreld wees. Van slaap tot eet tot toepaslike inligting, tot tydsindeling, alles perfek en goed beplan. 'n Vyfster-ervaring!
Dit was 'n wonderlike toer en ek wil besondere dank betuig aan die toerleiers wat my so geduldig gehelp het toe ek hulle nodig gehad het. Fantastiese toer, toerleiers en lekker vriende wat gemaak is